Volkonskoiit

Volkonskoiit on silikaatide hulka kuuluv mineraal, mida leidub ainult Venemaal. Sellest saadav roheline värvipigment (vanem nimetus Volkonski rohelineJoonistamise ja maalimise õpik. ENSV Kunst, Tallinn 1963, inglise keeles Russian Green) on üks rohelise mulla alaliike.
Mineraal avastati 1830. aastalhttp://rruff.info/rruff_1.0/uploads/Neues_Jahrbuch_fur_Mineralogie_Geologie_2_1831_420.pdf ja nimetati vürst Pjotr Volkonski, Venemaa keiserliku õukonna ministri ja 1812. aasta isamaasõjas võidelnud kindral-feldmarssali järgi.

Suurim volkonskoiidimaardla asub Jefimjatski mäel ja mujal Ohhanski piirkonnas, Kama jõe keskjooksul permi ladestuses Uuralis.

 Omadused 
Volkonskoiit on smektiitide hulka kuuluv savimineraal, mis sisaldab kaltsiumi ja olulises koguses (kuni 30%) kroomoksiidi Cr2O3. Mineraal oletatakse olevat tekkinud erilistes geokeemilistes tingimustes, kroomirikka muda ja vee ning orgaanilise aine koosmõjul. Sageli on mineraal täitnud orgaanilise aine lagunemisel tekkinud tühikuid liivakivi- või konglomeraadikihtideshttp://webmineral.com/data/Volkonskoite.shtml#.XD7vU1wzaUl.

Mineraali värvus varieerub oliivrohelisest heleda smaragdrohelise toonini.

Värvides kasutatava pigmendi saamiseks purustatakse mineraal peeneks pulbriks. Vanasti lisati sellesse kvartsi, et teha pigmendiga töötamist lihtsamaks - mineraal on väga adhesiivne, mis raskendab selle pulbrina kasutamist. Tänapäeval toodetakse volkonskoiidist värvi erilise tehnoloogia abil ilma lisaaineteta ja see võimaldab saada tugevama värvitooni. Pigmendina on keemiliselt stabiilne, sobib igasuguste sideainetega, ta on pleekimiskindel ja hea katvusega.

 Kasutamine 
Värvipigment sobib munatempera (ikoonimaali), õlimaali ja akvarellvärvide jaoks vajamata täiendavat peenestamist. Kasutatakse ka keraamikas glasuuride valmistamiseks.

Venemaal on volkonskoiiti kasutatud ikoonimaalis keskajast peale, aastasadu enne selle ametlikku avastamist, rohelise värvi valmistamiseks. Tuntud näide on Novgorodi Sofia katedraalis asuv 11. sajandi ikoon, mis kujutab apostleid Peetrust ja Paulust kandmas rohelisi rüüsid oma mantlite all. Sageli kujutatakse ka Ristija Johannest rohelises tuunikas, millele värvi ikoonil annab just volkonskoiit. Mineraal on haruldane ja keskajal oli selle hind võrreldav kulla hinnaga.https://www.masterpigments.com/categories/pigments/volkonskoite-pigments.html

Volkonskoiit oli üks Picasso lemmikrohelisi, ta tellis seda alatasa Venemaalt juurde.http://iconofile.com/pigments_volkonskoite.asphttp://zacharykator.blogspot.com/2011/11/volkonskoite.html Tema praegu Puškini Muuseumis asuval sinise perioodi õlimaalil "Pime kerjus poisiga"Maal "Pime kerjus poisiga" Puškini Muuseumis Moskvas on kõik värvid saadud segamisel volkonskoiidiga.

 Näiteid 

 Viited 

 Välislingid 
 Volkonskoiit mineraloogia andmebaasis webmineral.com
 Volkonskoiit portaalis mindat.org
 Volkonskoiit portaalis masterpigments.com

Kategooria:Mineraalid
Kategooria:Anorgaanilised pigmendid